**Referansegruppemøte KSSB referat**

**Tirsdag 09.06.20 kl. 15-16 Zoom**

**2020-9 Åpning**

**2020-10 Protokoll for møtet 21.1.20.** Ingen anmerkninger, oppfølgingssaker nedenfor.

**2020-11 Oppfølging av saker/orienteringssaker**:

*1) Digitalt snittarkiv.* Patologene ved Klaus Beiske har uttalt:

*Patologene tilknyttet faggruppen for ekstrakranielle barnesvulster er enstemmig enige om å*

*- fortsatt møtes til halvårlige review møter i forbindelse med faggruppemøtene*

*- stoppe samling av HE snitt til snittarkivet, men fortsette med å arkivere de lokale patologirapportene av diskuterte kasus i KSB-remisseserien som i forbindelse med snittarkivet ble opprettet som en separat prøveserie i Doculive Patologi ved OUS. Denne lagringen er del av OUS’ patologisystem, ivaretar personvernhensyn og vil lette muligheten for oss til å finne tilbake til diskuterte kasus.*

*- teste Cytomine plattformen for lagring av anonymiserte kasus når den måtte være tilgjengelig*

Etter enn mailrunde hvor alle referansegruppemedlemmer var enige, ble det vedtatt å følge patologenes utspill, dvs. å legge ned snittarkivet i dets nåværende form (formelt vedtak 27.4.20).

*2) Reiserefusjon.* Ifølge reglene for nasjonale tjenester skal reiserefusjon for reiser til ref. gruppemøter betales av det enkelte helseforetaket. Dersom noen har problemer med å få dette refundert kan KSSB hjelpe til.

*3) Kompetanseheving:* Vedtak sist: Alle som får innvilget kompetansehevingspenger bør levere rapporter ved prosjektperiodens slutt. Foreløpig ingen søknader før 1.5. Bem sender ut reminder til alle faggruppemedlemmer, neste søknadsfrist settes til 1.10. Kompetansehevingsstøtte kan også gis til leger fra mindre sykehus som ønsker å hospitere ved universitetsavdelingene. Videre kan vi tenke oss å gi støtte til etablering av nye analyser (metyleringsanalyser etc – men kun i oppstartfasen, ikke som varig refusjon for driften). Vi kan evt. også innvilge slike midler for neste år allerede nå, dersom de har vært vanskelig å gjennomføre i år pga corona.

*4) ERN-søknad Norge/OUS*: Søknad ble innsendt ved Bem/KSSB høsten 2019. Vi var forespeilet svar før slutten av 2020, men har fått beskjed om at det pga corona blir forsinkelser.

*5) Nasjonale MDT møter:* Strander fortsatt på mangel på 3-strøms-anlegg ved OUS – teknikken er både overbelastet pga corona og det skal ikke anskaffes nytt utstyr (annen teknologi forventes om kort tid). Bernt forteller at en ny løsning kan være på vei, han holder oss orientert dersom nevrokirurgen får installert et slikt system (en 5-strøms-løsning via helsenorge.no).

*6): Websider:* Anne tok ved siste møtet opp at websidene til KSSB (som ligger under OUS-sidene) ikke var oppdatert. på lenge, og innholdet er delvis feil. Dette sjekkes igjen, spesielt om referater fra referansegruppemøter ligger ute (det bør de).

**2020-12 Budsjett 2020.** (BZ).

- Refusjon til patologiavdelingen: Dette må reforhandles med patologiavdelingen før budsjettet for 2021 settes opp. Det er fortsatt 450.000,- per år refusjon for drift av snittarkivet og KSSB/faggrupperettet virksomhet. Når snittarkivet nå legges ned virker beløpet for høyt.

- Så langt i år veldig lite refusjon av reiseregninger pga korona. Vi vil antakelig gå i overskudd på reise-budsjettet

- Slik regnskapet ser ut til nå kan vi regne med å gå i overskudd i år med rundt 1 mill.

**2020-13 KSSB’s fremtid.**

**- Gjennomgang ved HOD:**

* KSSB er blant de nasjonale kompetansetjenester med færrest årsverk (p.t. 1,34, bare 2 tjenester av 49 har mindre), og lengst fartstid (18 år, bare 4 har mere). Man kunne føye til at vi er en av tjenestene med rel. høy budsjett i forhold til årsverk, men dette ble ikke omtalt i rapporten.
* HOD ønsker å omstrukturere tjenestene, i praksis bare 2 kategorier, «Langsiktig kompetanseoppnbygging på kompetansesvakt område (10+10 år)», eller «Permanent kompetanseutvikling og kompetansespredning» - også kalt for «Nasjonale faglige nettverk (nav)». KSSB er klart plassert i den siste kategorien.
* HOD ved Maiken Engelstad vil innlede en dialog med de enkelte tjenestene, egentlig planlagt nå i våres, pga Korona utsatt til høsten, hvor man prøver å komme frem til en organisasjonsmodell. Også rapporteringssystemet vil sannsynligvis forandres.

Fra barneonkologisk side har det gjentatte ganger kommet forslag om å utvide KSSB til å gjelde all barnekreft, ikke bare solide svulster. Bendik Lund har tatt dette opp igjen. KSSB leder ønsket en diskusjon i referansegruppen om hvorvidt dette burde fremmes i prosessen inn mot en slik fremtidig nettverkstjeneste. Det ble en livlig diskusjon og det finnes opplagt argumenter både for og imot. KDSSB leder vil utarbeide et resyme av argumenter som deretter sendes til referansegruppens medlemmer til høring og deretter bl.a. til faggruppens medlemmer. En avgjørelse om hva fagmiljøet ønsker må fattes før et evt. møte med HOD. Uansett kan hverken referansegruppen eller faggruppene bestemme dette selv.

**2020-14 Forlengelse av 30% permisjon for Hilde Øfstaas:** innvilget, hun fortsetter i 50% stilling for KSSB.

**2020-15 Eventuelt.** Ingen punkter.

**2020-16 Neste møte:** Tirsdag 19/1-21 Gardermoen, KSSB føre lunsj, NBKR etter lunsj. Dersom umulig pga Korona ønskes virtuelt møte på Skype (ikke Zoom).

Oslo, 12.6.20

Bem Zeller